Source: https://www.riigiteataja.ee/akt/430042014088?leiaKehtiv
Timestamp: 2018-02-23 18:31:54+00:00

Document:
Konkursi „Narva linna Aasta Õpetaja“ juhend – Riigi Teataja
Konkursi „Narva linna Aasta Õpetaja“ juhend
Konkursi „Narva linna Aasta Õpetaja“ juhend - sisukord
§ 2 Konkursi eesmärk
§ 3 Tingimused
§ 4 Iseloomustuste esitamine Kultuuriosakonda
§ 5 Preemiafond
§ 6 Žürii
§ 7 Võitjaid teavitatakse õpetajatepäevale pühendatud pidulikul üritusel
RT IV, 30.04.2014, 88
Vastu võetud 16.04.2014 nr 11
Määrus kehtestatakse vastavalt kohaliku omavalitsuse korralduse seaduse § 30 lõike 1 punktile 3
(1) Konkursi korraldaja on Narva Linnavalitsuse Kultuuriosakond.
(2) Konkurss on avalik ja toimub kahes voorus.
(3) Esitatud iseloomustused peavad vastama konkursi tingimustele.
§ 2. Konkursi eesmärk
Konkursi eesmärk on tunnustada Narva haridusasutustes töötavaid õpetajaid ja haridustöötajaid, kelle töö ja isiklik eeskuju on oluliselt kaasa aidanud haridusasutuse arendamisele, laste mitmekülgsele arengule, positiivselt mõjutanud haridusasutuste, linna ja piirkonna mainet.
§ 3. Tingimused
(1) Konkursist võivad osa võtta kõigi üldhariduskoolide, koolieelsete lasteasutuste, spordi- ja huvikoolide õpetajad, juhid ja teised haridustöötajad.
(2) Konkursi esimene voor toimub haridusasutustes. Kandidatuur juhtkonnale võivad esitada:
1) asutuse õpetaja;
2) õpilasesinduse esimees;
3) linna lastevanemate liidu esimees;
4) linna/asutuse metoodilise ühingu esimees ja/või vähemalt kolm esindajat.
(3) Õppeasutuse juhtkond vaatab esitatud iseloomustused läbi ning valib ühe esindaja, kelle kandidatuur esitatakse teises voorus osalemiseks Narva Linnavalitsuse Kultuuriosakonda.
(4) Õppeasutuse direktor võib luua komisjon konkursi esimese vooru läbiviimiseks.
(5) Konkursi teine voor toimub Narva Linnavalitsuse Kultuuriosakonnas.
(6) Iga asutus saadab konkursile ainult ühe kandidaadi iseloomustuse (määruse lisa) ühes auhinnakategoorias.
(7) Konkursi auhinnakategooriad:
1) parim õpetaja-eestvedaja;
2) parim e-õpetaja;
3) parim LAK-õpetaja;
4) parim õpetaja-mentor;
5) parim loov õpetaja;
6) õpetaja – laste parim sõber.
(8) Narva Linnavalitsuse Kultuuriosakonna esindajatel on õigus tutvuda kandidaadi tööd puudutavate materjalidega, külastada tunde ja üritusi, tutvuda laste töödega, vestelda teiste pedagoogide, laste ja lastevanematega.
§ 4. Iseloomustuste esitamine Kultuuriosakonda
(1) Konkursile esitatud iseloomustus peab olema kirjutatud nii eesti kui ka vene keeles ning vastama määruse lisas toodud vormile.
(2) Konkursile esitatud iseloomustus peab olema 12punktises kirjas ja ara mahtuma A4 formaadi 1 lehele.
(3) Kandidaadi iseloomustuse peab alla kirjutama asutuse direktor, hoolekogu esimees/tema asetäitja ja ametiilhingu esimees/usaldusisik.
(4) Iseloomustused esitada elektrooniliselt aadressile kultuur@narva.ee ja paberkandjal Kultuuriosakonda.
(5) Iseloomustuste Kultuuriosakonnale esitamise tähtaeg on iga aasta 31. mai.
§ 5. Preemiafond
Konkursi peaauhind – 20% jooksva aasta eelarves ettenähtud preemiafondist ning 6 ergutuspreemiat 80% jooksva aasta eelarves ettenähtud preemiafondist. Ergutuspreemiad jagatakse proportsionaalselt ergutuspreemia saanud võitjate vahel.
§ 6. Žürii
(1) Kultuuriosakonda esitatud iseloomustusi hindab ning valib võitjad 6-liikmeline žürii, kuhu kuuluvad:
1) Kultuuriosakonna juhataja;
2) Kultuuriosakonna juhataja asetäitja haridusalal;
3) Kultuuriosakonna haridusteenistuse peaspetsialist (koolid);
4) Kultuuriosakonna haridusteenistuse peaspetsialist (koolieelsed lasteasutused);
5) Kultuuriosakonna haridusteenistuse peaspetsialist (huvikoolid);
6) ametiühingu esindaja(d).
(2) Žürii koosseis kinnitatakse Kultuuriosakonna juhataja käskkirjaga.
(3) Žürii valib võitjad istungil.
(4) Oma ülesannete täitmiseks võib žürii rakendada ka teisi töövorme.
§ 7. Võitjaid teavitatakse õpetajatepäevale pühendatud pidulikul üritusel
Võitjate ja nominentidega võetakse ühendust individuaalselt ja nad kutsutakse pidulikule üritusele auhindade kättesaamiseks.
(1) Tunnistatakse kehtetuks Narva Linnavalitsuse 04.02.2009. a määrus nr 101 „Konkursi Narva linna Aasta Õpetaja juhendi kinnitamine“.
Lisa Kandidaadi iseloomustus

References: § 2

§ 3

§ 4

§ 5

§ 6

§ 7
 § 30

§ 2

§ 3

§ 4

§ 5

§ 6

§ 7